કેન્દ્રિય મહિલા તેમજ બાળ વિકાસ મંત્રી મેનકા ગાંધી દ્વારા દેશની અલગ અલગ જેલમાંથી 25 મહિલા કેદીઓને “તિનકા તિનકા બંદિની એવોર્ડ 2016”થી સન્માનિત કરવામાં આવી છે. આ એવોર્ડ જેલની વ્યવસ્થાને સુધારવામાં જે મહિલા કેદીઓનું યોગદાન મહત્વનું રહ્યું છે તેમને આપવામાં આવ્યા છે. ઉત્તર પ્રદેશની જેલમાં સજા કાપી રહેલી મહિલાને જૈવિક ખેતી અને જેલની જમીન પર ખેતી કરવા અંગે એવોર્ડ આપવામાં આવ્યો છે. તો ગુજરાતની રમીલાબેન પંચાલને નર્સના રૂપમાં સેવાઓ આપવા માટે પૂરસ્કાર આપવામાં આવ્યો છે.